Hér er vísað í innsetningsverk Þorvaldar frá árinu 1996 : „ Næsti basar verður á laugardaginn klukkan 15:00 “ á einkasýningu hans í Listasafni Akureyrar . Þorvaldur gerði þá samkomulag við fjögur kvenfélög á Akureyri um að halda sinn árlega kökubasar og handverksmarkað á sýningunni , á opnun hennar og síðan á hverjum laugardegi á meðan sýningin stóð yfir . Áhorfendur hafa tekið vel í þetta og hefur hingað til allt selst upp á hverri sýningu . Bæta má við að leikmyndin er öll úr nytjahlutum og er innblásin af verki Þorvaldar „ tapað-fundið “ sem var hluti af yfirlitssýningu hans í Listasafni Reykjavíkur árið 2004 . Tvö kvenfélög bíða nú spennt eftir að mæta á fjalirnar næstu helgi á næstu sýningar á Englinum 10. og 11. janúar nk . Meðfylgjandi eru myndir af þeim sýningum sem kvenfélögin hafa tekið þátt í . Kvenfélagasambandið þakkar kvenfélögunum kærlega fyrir að taka svona vel í þetta skemmtilega verkefni og þakkar Þjóðleikhúsinu fyrir samstarfið , en við vitum ekki enn hversu margar sýningarnar verða . Ef þitt kvenfélag vill taka þátt í sýningu , hafðu þá samband við Jenný á skrifstofu KÍ á This email address is being protected from spambots . You need JavaScript enabled to view it . Eva Michelsen og Bryndís Friðgeirsdóttir mættu fyrir hönd Félags kvenna í Kópavogi á Aðalæfinguna . Sólveig Ólafsdóttir , Þórný Jóhannsdóttir , Guðrún Þórðardóttir og Jenný Jóakimsdóttir mættu fyrir hönd stjórnar KÍ á frumsýninguna . Kvenfélag Grimsneshrepps mætti á sýningu milli jóla og nýárs . Ágústa Magnúsdóttir og Una Sveinsdóttir mættu á sýninguna 4. janúar . Hressar konur frá Kvenfélagi Grindavíkur Já það er alltaf fjör hjá kvenfélagskonum .